stanford-oval/wikipedia huggingface dataset:
שיטת מונטה קרלו

שיטת מונטה קרלו היא שיטה לפתרון בעיות חישוביות באמצעות מספרים אקראיים (בניגוד לאלגוריתמים דטרמיניסטיים הנהוגים בדרך כלל).
אלגוריתמי מונטה קרלו הם אלגוריתמים חישוביים שמגרילים מספרים אקראיים מספר גדול של פעמים ומבצעים חישובים על המספרים שהוגרלו. לעיתים קרובות משתמשים באלגוריתמי מונטה-קרלו כדי לבצע סימולציות על מערכות פיזיקליות או מתמטיות מורכבות. השימוש העיקרי בהם הוא כדי לפתור בעיות שאינן ניתנות לפתרון מתמטי מדויק, או כדי לחסוך בכוח חישוב.
אלגוריתמים אלו מוצלחים במיוחד עבור מערכות שבהן יש הרבה דרגות חופש שתלויות אחת בשנייה, כמו בהידרודינמיקה, מבנים תאיים ובפיזיקת חלקיקים. שימוש נוסף חשוב שנעשה בהם הוא לצורך חישוב אינטגרלים רב ממדיים. זו שיטה מצוינת לחישוב של סיכונים, טובה יותר משיטות מתמטיות אחרות ומאינטואיציה אנושית.
השם "שיטות מונטה קרלו" (Monte-Carlo methods) ניתן לאלגוריתמים אלו על ידי פיזיקאים אמריקאיים במעבדה הלאומית לוס אלמוס. שם זה נובע מהטכניקה האקראית שביסוד השיטה, ומהמוניטין שיצא לקזינו של מונטה קרלו, והוא ניתן לשיטה על ידי חלוציה: הפיזיקאי אנריקו פרמי והמתמטיקאים סטניסלב אולם, ג'ון פון נוימן וניק מטרופוליס.
שיטות אקראיות לביצוע חישובים היו בשימוש עוד לפני המצאת המחשב. בשנת 1930 השתמש פרמי בשיטה כזו לחישוב תכונותיו של הנייטרון, שהתגלה באותה עת. עם זאת, המצאת המחשב, שאיפשרה ביצוע סימולציות בקלות רבה, נתנה דחיפה עיקרית לחקירתן של שיטות אלה ולהתפתחותן. בפרט, שיטות אלה שימשו בהיקף נרחב בפרויקט מנהטן לפיתוח פצצת אטום.
שיטה דומה היא שיטת לאס-וגאס שבה האלגוריתמים מניבים תמיד תוצאה נכונה, אך זמן החישוב לרוב ארוך יותר.
מבנה האלגוריתמים

ישנה קבוצה גדולה של אלגוריתמים שנמצאים בשימוש נרחב שנקראים אלגוריתמי מונטה-קרלו. לרוב האלגוריתמים האלו במבנה הבא:
מוגדר מרחב של קלטים אפשריים לאלגוריתם.
הקלטים נבחרים על ידי מחשב מתוך מרחב הקלטים האפשריים על ידי שימוש בפונקציית הסתברות מסוימת המופעלת על מרחב זה.
על קלטים אלו מחושב חישוב דטרמיניסטי מסוים.
הסטטיסטיקה של כל התוצאות נאספת ומוצגת.
דוגמה: אלגוריתם מונטה קרלו לקירוב π

דוגמה פשוטה המממשת שיטה זו היא הדרך הבאה לחישוב ערך מקורב של π:
על לוח נצייר ריבוע שאורך צלעו שתי יחידות. נצייר מעגל חסום בריבוע - מעגל שרדיוסו שווה ליחידה אחת.
נטיל חצים לעבר הריבוע. לא נכוון את החץ למרכז הריבוע, אלא אל הריבוע כולו באופן אקראי. פונקציית ההסתברות במקרה זה היא אחידה, כלומר יש הסתברות שווה לפגיעה בכל נקודה על פני הריבוע.
כל חץ שפגע נבדק האם הוא בתוך העיגול או מחוץ לעיגול (אך בתוך הריבוע). למשל, נבדוק האם המרחק בין כל נקודת פגיעה לבין הנקודה (0,0) גדול מרדיוס המעגל או לא, וכך נדע האם היא בתוך העיגול או מחוץ לעיגול (אך בתוך הריבוע).פעולה זו מקבילה לחישוב הדטרמיניסטי שמבוצע.
נבדוק כמה חיצים היו בתוך העיגול מתוך כמות החצים הכוללת. לאחר מספר רב של הטלות, היחס בין מספר הפעמים שהחצים פגעו בתוך המעגל, למספר הפעמים שבהם פגעו בתוך הריבוע שואף ליחס שבין שטחי שתי הצורות, שהוא  \pi /4 (כאשר רדיוס העיגול הוא  \ r, שטח העיגול הוא  \pi r^{2} ושטח הריבוע החוסם הוא  \ 4r^{2}).
ככל שמטילים יותר חיצים, הערך של מספר החצים בתוך העיגול חלקי מספר החצים הכללי, ישאף לערך  \pi /4,  ויש להכפיל פי 4 להערכת   \pi .
מובן שמימוש פיזי של שיטה זו, באמצעות הטלה של חצים מוחשיים, עלול להיות מייגע. דרך מייגעת פחות תהיה כתיבת תוכנית מחשב שמבצעת סימולציה של פעולה זו.
לחישובו של  \pi  קיימות שיטות פשוטות יותר ומדויקות יותר, אך לפתרונן של בעיות חישוביות מסובכות יותר עשויה שיטת מונטה-קרלו להיות הדרך הפשוטה והמהירה לקבלת תוצאה ברמת דיוק סבירה. לשיטה זו חשיבות רבה בפיזיקה חישובית.
אנימציה של חישוב פאי באמצעות הטלת מיליון נקודות אקראיות אל עיגול החסום בריבוע
שיטת מרסגליה

טרנספורמצית מרסגליה או שיטת מרסגליה היא שיטה ליצירת זוגות מספרים אקראיים, בהתפלגות נורמלית, משני מספרים המתפלגים בהתפלגות אחידה רציפה. השיטה פותחה בשנת 1964 על ידי המתמטיקאי ג'ורג' מרסגליה.
שיטת מרסגליה

נגריל שני מספרים מקריים בלתי תלויים X,Y המתפלגים בהתפלגות אחידה רציפה בקטע [1, 1-].
אם  rs=(X^{2}+Y^{2})<1 נשמור את המספרים. אם לא, נחזור לשלב הראשון.
נחשב U,V ע"י:  U={\sqrt {-2\ln(rs)/rs}}*X ו-  V={\sqrt {-2\ln(rs)/rs}}*Y
קיבלנו U,V שני משתנים המתפלגים נורמלית עם תוחלת 0 ושונות 1.
שיטת מרסגליה > בעייתיות

שיטה זו מהירה יותר משיטת בוקס-מולר בגלל שכאן אין שימוש בפונקציות טריגונומטריות וזאת למרות שזורקים כ-21% מהמקרים בשלב השני.
בשיטה זו עדיין יש שימוש בשורש שצורך זמן חישוב ארוך, ולכן במהלך השנים יצרו שיטות חדשות כגון שיטת זיגורט, שבהן אין שימוש בפונקציות הדורשות זמן חישוב רב.
הערות שוליים

↑  זהו היחס בין שטח של ריבוע לשטח שמחוץ לעיגול החסום בתוכו.
שטח אפור (אלבום)

שטח אפור הוא אלבום האולפן השלישי של הזמר-יוצר הישראלי ישי ריבו. האלבום יצא לאור ב-23 בפברואר 2018, על ידי חברות התקליטים NMC ודברי שיר.
כמה חודשים לאחר צאתו, זכה האלבום במעמד "אלבום פלטינה" על כך שנמכר ביותר מ-30 אלף עותקים.
רשימת רצועות

| מס' | שם | משך |
| --- | --- | --- |
| 1. | הנה ימים באים  | 3:28 |
| 2. | אחת ולתמיד  | 4:05 |
| 3. | משגיח מן החלונות  | 3:53 |
| 4. | לשוב הביתה  | 3:17 |
| 5. | שטח אפור  | 3:07 |
| 6. | לים  | 3:26 |
| 7. | Comme Les Oiseaux (עם עמיר חדד)   | 3:04 |
| 8. | כל הזמן  | 4:34 |
| 9. | אדון עולם  | 4:58 |
| 10. | הבוקר יעלה  | 3:22 |
| 11. | כמה טוב שבאת  | 3:18 |
| משך כולל: | משך כולל: | 40:00 |
הערות שוליים

↑  ישי ריבו | שטח אפור | דיסק אלבום, באתר דיסק סנטר
↑  שטח אפור - דברי שיר, באתר www.dshir.co.il (באנגלית)
↑  ליאת רון, ‏"אני רוצה לתת מקסימום אמנות במקסימום מסחריות", באתר גלובס, 20 בדצמבר 2019
↑    יקי הפשטיין, ‏רצוף אהבה, בעיתון מקור ראשון, 25 במאי 2018
שרף (קומיקס)

| --- | --- |
 סוג:  גיבור-על
 הוצאה לאור:  DC קומיקס
 הופעה ראשונה:  Super Friends #7 (אוקטובר 1977)
 יוצרים:  א' נלסון ברידוול ורמונה פרדון
 מידע
 שם אמיתי:  חיים לבון
 סטטוס:  מת
 מקצוע:  מורה וגיבור-על
 נטייה:  טוב
 כוחות:  כוחו העל-אנושי של שמשון, טבעת שלמה, מטהו של משה ואדרתו של אליהו
 חבר בקבוצה:  השומרים העולמיים
 דת:  יהודי
 אזרחות:  ישראלית
 
שרף (במקור: Seraph) הוא גיבור-על ישראלי שנוצר על ידי חברת DC קומיקס. הוא נוצר על ידי א' נלסון ברידוול ורמונה פרדון, והופיע לראשונה בחוברת Super Friends #7.
ביוגרפיה בדיונית

חיים לבון הוא מורה בבית ספר יהודי האוחז בכוח קסום. הוא עוזר לסופרמן לנטרל פצצה שנורתה על ישראל ומשחרר את התאומים המופלאים משטיפת מוח. כחבר של השומרים העולמיים הוא סייע לסופרמן במשימות שונות.
הוא נשאר עם השומרים העולמיים במשך כמה שנים, עד שסירב להצעה של מלכת הדבורים מביאליה, מאחר שהוא היה יהודי וביאליה היא מדינה מוסלמית. במשך כמה זמן הסתובב שרף לבדו עד שדוקטור מיסט קרא לו לבוא לביאליה כדי להציל את השומרים העולמיים. המשימה הוכתרה בהצלחה.
לאחר מאבק באויביו של דוקטור מיסט חברי קבוצה שונים נופלים בקרב. שרף מקים מחדש את השומרים העולמיים, כעת כמנהיגם, ומקים פסלים לזכר חבריו שנפלו.
כוחות ויכולות

כוחותיו של שרף נובעים בעיקר מחפצים מיתיים שונים שהוחזקו בעבר על ידי דמויות היסטוריות מהתנ"ך.
הוא עונד את טבעת שלמה, שנותנת לו חכמת-על ומאפשרת לו להשתגר למרחקים קצרים, ועוטה את אדרתו של אליהו המגנה עליו מפני פגיעה. הוא אוחז במטהו של משה, שיכול להתארך לכל אורך, לקרוע מים ולהפוך לנחש. בנוסף יש לו שיער ארוך המעניק לו את כוח-העל הפיזי של שמשון. הוא יכול לבקש ניסים מ"כוח עליון" בשעת הצורך. למשל, באחת מהרפתקאותיו של שרף הנבלים יורים לעבר בני ערובה, והוא מבקש מכוח עליון לעצור את הזמן כדי שיכול להציל את בני הערובה.
ראו גם

חיות
שרקסטודון

| שרקסטודון |
| --- | --- |
 שרקסטודון
תקופה
, סוף האאוקן 35 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קראודונטים
משפחה:: אוקסינודונים
סוג:: שרקסטודון
מינים
 Sarkastodon mongoliensis
שם מדעי
 Sarkastodon ‏Granger, 1938

שרקסטודון (שם מדעי: Sarkastodon; מילולית: "שיניים קורעות בשר") הוא סוג של טורף קדום ממשפחת האוקסינודונים ומסדרת הקראודונטים שהיו קרובי הטורפים המודרניים. חי בתקופת האאוקן לפני 35 מיליון שנה.
מאפיינים

יצור זה היה מגדולי הטורפים ומהגדולים שבבני סדרתו, אך קטן מהסימבאקובוואה. הוא שקל 800 ק"ג והיה קרניבור תוקפני שדמה לטיגריסים ולאריות המודרניים.
השרקסטודון חי במדבר גובי במונגוליה. על פי מבנה שיניו היה היפר-קרניבור (אוכל בשר מובהק) עם מלתעות שדמו למלתעות צבוע ונועדו לרסק עצמות. הוא ניזון מציד של פרסתנים גדולים כמו קרנפיים, ברונתותריומים וכליקותריים אותם נשך בצוואר.
בתרבות

יונק זה הופיע במשחק עולם היורה: המשחק.
איור ראש של שרקסטודון
שווייץ במשחקים האולימפיים לנוער

שווייץ משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). שווייץ משתתפת גם במשחקי החורף האולימפיים לנוער. לאורך השנים צברו ספורטאי הנוער השווייצרים 61 מדליות, מהן עשרים מדליות זהב. שווייץ אירחה את אולימפיאדת הנוער לוזאן בשנת 2020.
במשחקי החורף מדורגת שווייץ במקום השביעי עם 52 מדליות מתוכן 18 מדליות זהב.
הענף הבולט ביותר הוא סקי אלפיני בו מדורגת שווייץ במקום השני עם 18 מדליות, מתוכן שש מדליות זהב, אחרי אוסטריה. שווייץ מובילה את טבלת המדליות בענפים סקי הרים עם חמישה מדליות, מהן 3 מדליות זהב, סקי בסגנון חופשי עם ארבעה מדליות, מהן 3 מדליות זהב, וקרלינג עם שתי מדליות, מהן מדליית זהב יחידה. שווייץ מדורגת במקום השלישי בענף הגלישת שלג ובמקום הרביעי בענף הסקי למרחקים יחד עם קוריאה הדרומית.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של שווייץ למשחקים האולימפיים לנוער הייתה לאולימפיאדת הנוער סינגפור וכללה 22 ספורטאים שהתחרו בעשרה ענפי ספורט. המשלחת זכתה בשלושה מדליות. המשלחת הגיעה להישגים משמעותיים בענפים אתלטיקה עם זכייה במדליית כסף בריצת 1000 מטר נערות, מדליית ארד בריצת 100 מטר משוכות לנערות והעפלה לגמר הטלת כידון לנערות שם דורגה במקום השביעי, בקליעה עם זכייה במדליית ארד בירי ברובה אוויר לנערות למרחק של 10 מטר, ודירוג המקום השמיני בירי באקדח אוויר לנערות. נבחרת האופניים המעורבת דורגה במקום החמישי. המשלחת הגיעה להישגים נאים בענף השחייה עם העפלה לשלושה גמרים בהם סיימה במקום השישי במשחה 200 מטר לנערים בסגנון שחיית חזה ומקום שמיני במשחים 100 מטר ו-200 מטר לנערות בסגנון שחייה חופשית. בענף ההתעמלות ספורטאי המשלחת דורגו במקום השביעי בטורניר הנערות בטרמפולינה. אולם, בהתעמלות מכשירים המשלחת לא הגיע להישגים. המשלחת דורגה במקום התשיעי בענפים רכיבה בטורניר היחידים, וחתירה בטורניר היחידים לנערים. ספורטאי המשלחת לא הגיעו להישגים בענפים סיף, קשתות ושיט.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 19 ספורטאים שהתחרו בתשעה ענפים. המשלחת זכתה בשלושה מדליות, מהן שתי מדליות זהב. המשלחת הגיעה להישגים משמעותיים בקליעה עם זכייה במדליית זהב בירי ברובה אוויר לנערות למרחק של 10 מטר, אתלטיקה עם זכייה במדליית זהב בקפיצה במוט לנערות, והעפלה לשני גמרים בהם סיימו במקום החמישי בריצת 400 מטר משוכות לנערות ומקום שישי בריצת 800 מטר לנערים, ושחייה עם זכייה במדליית כסף במשחה 50 מטר לנערות בסגנון שחיית פרפר, והפעלה לשני גמרים בהם סיימו במקום הרביעי במשחה 200 מטר לנערים בסגנון שחיית פרפר ומקום שישי במשחה 100 מטר לנערים בסגנון שחיית פרפר. בענף ההתעמלות המשלחת לא השתתפה בטורניר הטרמפולינה. אולם, שיפרה את הישגה בהתעמלות מכשירים כאשר דורגה במקום החמישי בתרגיל המקבילים לנערים ובמקום ה-13 בקרב רב לנערים ולנערות. בענף הקפיצה למים המשלחת דורגה במקום התשיעי בקפיצה ממקפצה גמישה מ-3 מטר לנערים ולנערות. כמו כן, המשלחת העפילה לרבע גמר בטורניר הנערים בקשתות. ספורטאי המשלחת לא הגיעו להישגים בענפים גולף, כדורעף חופים, טניס וטניס שולחן.
השתתפות במשחקים > משחקי החורף > אולימפיאדת הנוער אינסברוק (2012)

שווייץ השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 26 ספורטאים שהתחרו באחת עשרה ענפי ספורט. המשלחת דורגה במקום השביעי בטבלת המדליות לאחר שזכתה בשמונה מדליות, מהן שלוש מדליות זהב. המשלחת הגיעה להישגים משמעותיים בענפים סקי אלפיני עם זכייה במדליית זהב במסלול סלאלום לנערים, ושלושה מדליות ארד במסלולים סלאלום ענק לנערים ולנערות ומשולב (סופר סלאלום ענק וסלאלום) לנערים, ודירוג במקום הרביעי במסלול סלאלום לנערות, מקום חמישי במסלול מקבילים לקבוצה מעורבת, מקום שביעי במסלול משולב לנערות, ומקום עשירי בסופר סלאלום ענק לנערות, סקי בסגנון חופשי עם זכייה במדליית זהב בחצי צינור לנערים, מדליית ארד בסקי קרוס לנערות ומקום שישי בחצי צינור לנערות. הנבחרת המעורבת בקרלינג זכתה במדליית זהב. המשלחת הגיעה להישגים נאים בענף גלישת שלג עם זכייה במדליית ארד בגלישת מדרון לנערים, בעוד הנערות הגיעו למקום הרביעי, במקום החמישי זכו הנערים בגלישה בחצי צינור. בענף הביאתלון ספורטאי המשלחת לא הגיעו להישגים אולם דורגו במקום הרביעי בתחרות המשלב ביאתלום עם סקי למרחקים. בענף הסקלטון המשלחת דורגה במקום החמישי בטורניר היחידים לנערים. ספורטאי המשלחת התחרו בהחלקה אמנותית ודורגו במקום השמיני בטורניר הנערות ובמקום העשירי בטורניר הנערים. ספורטאי המשלחת דורגו במקום השמיני בענף הלוז' בטורניר הנערים, במקום התשיעי בטורניר היחידים בענף סקי נורדי משולב ובקפיצות סקי. בענף סקי למרחקים המשלחת קצרה הישגים במירוץ קלאסי לנערות למרחק של 5 ק"מ בה דורגה במקום העשירי ובמירוץ קלאסי לנערים למרחק של 10 ק"מ בה דורגה במקום האחת עשרה.
השתתפות במשחקים > משחקי החורף > אולימפיאדת הנוער לילהאמר (2016)

המשלחת לאולימפיאדת הנוער לילהאמר מנתה 48 ספורטאים שהתחרו באחת עשרה ענפי הספורט. המשלחת דורגה במקום השישי בטבלת המדליות לאחר שזכתה באחת עשרה מדליות, מהן ארבע מדליות זהב. המשלחת שיפרה את הישגיה בענף סקי אלפיני מאולימפיאדת הנוער אינסברוק עם זכייה בשלושה מדליות זהב במסלולים סלאלום, סלאלום ענק ומשולב (סופר סלאלום ענק וסלאלום) לנערות, מדליית כסף במסלול משולב לנערות, 2 מדליות ארד במסלולים סלאלום ענק וסופר סלאלום ענק לנערות, ודירוג במקום הרביעי בסופר סלאלום ענק לנערות, מקום שישי בסופר סלאלום ענק לנערים, מקום שביעי במסלול משולב לנערים ומקום תשיעי בסלאלום ענק לנערים. המשלחת הגיעה להישגים משמעותיים בענפים סקי בסגנון חופשי עם זכייה במדליית זהב בקרוס סקי לנערות, ודירוג במקום השישי בחצי צינור לנערים וגלישת מדרון לנערות, וגלישת שלג עם זכייה בשתי מדליות כסף בגלישת שלג למרחקים לנערות ותחרות משולבת עם סקי למרחקים, דירוג במקום השביעי בגלישת שלג למרחקים לנערים וחצי צינור לנערים, ומקום שמיני בגלישת מדרון לנערים. המשלחת זכתה במדליית ארד בענפים הוקי קרח עם נבחרת הנערות וקרלינג עם הנבחרת המעורבת. בענף הבובסלי המשלחת דורגה במקום החמישי בטורניר הנערים ובמקום השמיני בטורניר הנערות. ספורטאי המשלחת לא דורגו במקום גבוה בענפים ביאתלון, החלקה מהירה, סקי למרחקים, סקלטון וקפיצות סקי. אך, גם לא דורגו בין המקומות האחרונים.
השתתפות במשחקים > משחקי החורף > אולימפיאדת הנוער לוזאן (2020)

המשלחת לאולימפיאדת הנוער לוזאן הייתה המשלחת הגדולה ביותר ששווייץ שלחה עד כה. המשלחת מנתה 112 ספורטאים שהתחרו ב-15 ענפי ספורט. המשלחת דורגה במקום השני בטבלת המדליות לאחר שזכתה ב-24 מדליות, מהן עשרה מדליות זהב.
מדליות

| --- | --- |
 :  ראו גם – מדליות במשחקים האולימפיים לנוער
מדליות > מדליות לפי משחקים

מדינה מארחת
מדליות > מדליות לפי ענף

מובילה בענף
ענף לא פעיל
ראו גם

שווייץ במשחקים האולימפיים
שווייץ במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
שיטת מצליח

שיטת "מצליח" היא ביטוי שגור בסלנג העברי ובעקבות כך באופן רשמי בפסקי דין, המתאר ניצול חוסר תשומת לב של הזולת, והפקת תועלת על חשבונו. שְמה מבוסס על בדיחה[דרוש מקור][מפני ש...], המספרת על סועד, המגלה בחשבון מסעדה חיוב בגין מנה בשם "מצליח", שלא זכורה לו. לשאלתו מהי מנה זו, המלצר מוחק מהחשבון שורה זו ואומר: "עזוב, הפעם זה לא הצליח".
באִפיונה השלילי והנפוץ יותר מתקיימת השיטה בין שני גורמים שיש ביניהם מערכת יחסים עסקית או אחרת. היא בנויה על אי-הגינות ידועה מראש ומוסווית, וכוללת ניסיון לבצע מהלך של גורם אחד המשפיע על הגורם השני. תוצאות המהלך תלויות בגורם השני ובאפשרותו לגלות את הניסיון. עם הגילוי, באה הנסיגה מהמהלך.
חוק הגנת הצרכן קובע בסעיף 13ד1. (א) כי אם נגבה מצרכן סכום עודף בעסקה מתמשכת נוסף על הסכום שהעוסק רשאי לגבות בהתאם לתנאי ההתקשרות ביניהם, ישיב לו העוסק את הסכום העודף בתוספת ריבית והצמדה, תוך 4 ימי עסקים. בנוסף יפצה העוסק את הצרכן ב-16 שקלים חדשים כתשלום בשל הוצאותיו.
שימוש בשיטה

השיטה נפוצה בעיקר בתחום הכלכלי. כך, למשל, חברה מסחרית מעלה את מחיר השירות הקבוע שהיא גובה, מבלי ליידע את הלקוח; זאת, מתוך הנחה שהלקוח, הרגיל לקבל את החיוב החודשי, לא ישים לב לשינוי. אם תתאמת ההנחה – זה יצליח; אם הלקוח ישים לב, ויערער על גובה החיוב – זה לא יצליח, והחברה תתקן את המחיר, מבלי שנגרם לה כמעט נזק (למעט נזק תדמיתי, למשל).
עסקאות בהן נפוץ השימוש בשיטה:
תקשורת סלולרית
תקשורת קווית ושירותי אינטרנט
דמי ניהול עבור ביטוח חיים
תיירות – גביית מסי נמל גם ממי שאינם חייבים בהם
הכלל הקבוע בשיטה, וממנו נגזר שמה, הוא: "יצליח – יצליח, לא יצליח – לא יצליח"; ובמילים אחרות: קיים סיכוי שהניסיון יצליח, ומנגד, לא ייגרם נזק (או שיגרם נזק מזערי) אם הניסיון לא יצליח, ולכן אין מה להפסיד וכדאי לנסות.
שיטת מצליח מתקיימת גם בתחומים אחרים של החיים:
בעל עסק, אשר לא משלם לעובדיו את כל השכר וההטבות שמגיעות להם.
גורם כלשהו יכול להגיש תביעת סרק, שאיננה מבוססת דיה, מתוך הנחה שהנתבע ייבהל מהתביעה ומהצורך והטרחה להתמודד איתה, ויסכים למהלך של פשרה. תופעת "חטיפת פסקי הדין", המבוססת על שיטת מצליח, ובה ממהר צד אחד להגיש תביעה, מבלי ליידע את הצד השני, ומנסה לזכות בפסק דין מהיר.
בעל עסק מקזז הוצאות, שאין לו ביטחון אם הן מוכרות או לא לצורכי מס. אם לא תהיה ביקורת של מס הכנסה – יצליח. אם יעברו ספריו בדיקה – יגרע את ההצהרה על הוצאה מוכרת.
פוליטיקאי, שנכשל בתפקידו ונקרא להתפטר, אינו ממהר לעשות זאת ומאריך את כהונתו, מתוך הנחה שהציבור יהיה טרוד בעניינים אחרים והוא יצליח לשמור על כיסאו. אם לא יצליח – תמיד יוכל להתפטר.
נהג פוגע עם רכבו ברכב אחר, ממהר לצאת מהרכב ומאשים את הצד השני בפגיעה. אם ייבהל הצד השני מצעקותיו – יצליח (להסיר מעליו את נטל הנשיאה באשמה, על כל הכרוך בכך). אם לא – יצטרך להודות.
חברת ביטוח, שמתנערת מתביעת המבוטח לתשלום על ידה בטענות שונות, כמו סתירת הגבלות סעיפי הפוליסה. אם המבוטח לא הגיב, ולא פנה לערכאות משפטיות לקבל את המגיע לו, אז חברת הביטוח הרוויחה (מאי-תשלום), ואם פנה לבית המשפט, אז החברה תציע הצעת פשרה, בתקווה כי המבוטח, מפאת לחץ וקיצור סחבת משפטית, יסכים לפשרה, המקנה לו רק חלק מדמי הפוליסה, על מנת לסגור את התיק, ואז חברת הביטוח, לכל היותר, תשלם רק חלק מדמי הפוליסה וגם כך תרוויח (מאי-תשלום) משהו.
בספרו של ג'ון גרישם "מוריד הגשם" מתמודד עורך דין צעיר בשם רודי ביילור עם חברת ביטוח שנקטה בשיטת מצליח: כאשר אחד ממבוטחי החברה פונה אליה כדי לקבל סכום משמעותי, החברה דוחה את דרישתו מייד, אך אם ממשיך הלקוח להיאבק על זכויותיו, החברה נותנת לו את כספו.
גרסה מרוככת יותר של שיטת מצליח היא "לפחות ניסינו": בגרסה זו נעשה ניסיון להשיג תועלת, אך לאו דווקא באמצעים לא הוגנים. למשל, מיקוח במשא ומתן והצגת עמדות פתיחה קיצוניות ובלתי מתקבלות על הדעת.
ראו גם

טרול פטנטים
הערות שוליים

↑  לדוגמה:
בית משפט השלום בחיפה – כב׳ השופט אייל דורון, %D7%9E-%D7%95%D7%90%D7%97'_ecf03ed4-ec7f-40d8-ac7d-5fa13a748be2 תא"מ (חיפה) 13946-05-11 – לזובסקי נ' שירביט חברה לביטוח בע"מ ואח', ‏7 בנובמבר 2012
שמים קץ ל"שיטת מצליח" של תאגידי הביטוח, באתר ynet, 25 במרץ 2017
בית משפט לענייני משפחה הקריות, כב׳ השופטת אספרנצה אלון, תמש 13724/04, ‏1 באפריל 2007
בית משפט השלום בחיפה כב׳ השופט אייל דורון, תא״מ 33645-11-16, באתר פסקדין, ‏18 ביוני 2017
בית משפט השלום בחיפה – כב׳ השופט אייל דורון, ת"ק (חיפה) 35921-07-10 - אילה נדל נבנצהל ואח' נ' "הראל" חברה לביטוח בע"מ ואח', באתר תקדין, ‏25 בינואר 2011
בית משפט לתביעות קטנות רמלה – כב' השופטת אסתר נחליאלי-חיאט, תק 001319/07, ‏8 ביולי 2007
↑  אלירם משה, שיטת 'מצליח' במרוקאית: חברת סלולר החזירה לעולה חדשה 4000 ש"ח, באתר כאן דרום – אשקלון, ‏5 ביוני 2018
↑  מיכאל פנחס, חשיפת השיטות המתוחכמות של חברות הסלולר להגדלת החשבונית החודשית, באתר המועצה הישראלית לצרכנות
↑  מיכל רז-חיימוביץ', ‏פרטנר תפצה לקוחות ב-48 מיליון ש'. אז למה זה מרגיז צרכנים?, באתר גלובס, 18 בספטמבר 2019
↑  לנצח את "שיטת מצליח", באתר ynet, 24 במאי 2009
↑  ליאור שדמי שפיצר, שיטת מצליח: פלאפון חויבה בפיצוי מרתיע בסך 10,000 שקל בגין הטעיית לקוחות, באתר תקדין, ‏22 בספטמבר 2016
↑  מיכל רז-חיימוביץ', ‏שיטת מצליח בפלאפון? עובד לשעבר: "סילפנו את האמת", באתר גלובס, 5 בנובמבר 2014
↑  כך פועלת בזק בשיטת מצליח, באתר ynet, 17 בספטמבר 2008
↑  בזק תפצה ב-8,250 ש': "לא רציתי קו קל", באתר ynet, 6 ביולי 2015
↑  מיכל רז חיימוביץ', ‏3 פסיקות צרכניות שעשויות להשפיע באופן דרמטי על הצרכנים בישראל, באתר גלובס, 22 בדצמבר 2016
↑   רינה רוזנברג קנדל, בקשה לייצוגית: חברות תעופה ותיירות גבו מסים מבני נוער — בניגוד לחוק הבריטי, באתר TheMarker‏, 9 ביולי 2019
↑  מיכל רז-חיימוביץ', ‏בקשה לייצוגית נגד ארקיע: גבתה מסי נמל בטיסות ללונדון שלא כדין, באתר גלובס, 30 בדצמבר 2019
שרף (מלאך)

עיטור של שרף ממנזר המצלבה בירושלים
עיטור שרף מקבר מרים בירושלים
שרף הוא סוג של מלאך המוזכר בספר ישעיהו, ומתואר כמלאך עם שש כנפיים.
מקור והתפתחות

בארכאולוגיה של המזרח הקדום ישנן לא מעט דוגמאות בצורות של בני אדם, ספינקסים ובעלי חיים מכונפים המופיעים על גבי שנהבים, חותמות, וטביעות חותם פיניקיים וכנעניים – המתוארכים לתקופת הברונזה המאוחרת בארץ ישראל, הנמשכות גם אל תוך התקופה הישראלית.
במעשה מרכבה (ישעיהו ו', א–ג) מתוארות דמויות מהפמליה האלוהית:
”בִּשְׁנַת-מוֹת הַמֶּלֶךְ עֻזִּיָּהוּ, וָאֶרְאֶה אֶת-אֲדֹנָי יֹשֵׁב עַל-כִּסֵּא רָם וְנִשָּׂא; וְשׁוּלָיו, מְלֵאִים אֶת-הַהֵיכָל. שְׂרָפִים עֹמְדִים מִמַּעַל לוֹ, שֵׁשׁ כְּנָפַיִם שֵׁשׁ כְּנָפַיִם לְאֶחָד: בִּשְׁתַּיִם יְכַסֶּה פָנָיו, וּבִשְׁתַּיִם יְכַסֶּה רַגְלָיו--וּבִשְׁתַּיִם יְעוֹפֵף.” (שם, פסוק ו'). בהמשך הפרק, מספר ישעיהו כי ”ויעף אלי אחד מן-השרפים ובידו רצפה במלקחים לקח מעל המזבח”. ציונים נוספים של השרף הם ”כי-משרש נחש יצא צפע ופריו שרף מעופף” (שם, י"ד כ"ט) ו-”אֶפְעֶה וְשָׂרָף מְעוֹפֵף” (שם, ל' ו').
על פי תיאורים אלו מעריכים חוקרים רבים שהשרף היה בדמות נחש בעל כנפיים, ידיים ורגליים.נחשים כאלו מתוארים גם בממצאים אומנותיים מן המזרח הקדום במצרים ובמסופוטמיה, אולם חוקרים אחרים החזיקו בדיעה שמלכתחילה התכוונו לתת שם לנחש שארסו צורב כאש את הנשוך, ורק מאוחר יותר נעשה דמות מיתולוגית, או אגדית, מעין הנחשים המעופפים שעליהם מספר הרודוטוס (ב, 75; ג,109)
קווים לדמותו של השד/מלאך ניתן למצא ב"סדר המחזור כפי מנהג פולין" (משנת 1735). ניתן ללמוד על חדירת שמו של המלאך לתוככי החברה היהודית-חסידית של המאה ה-18 בכנותה – "שרף" את אחד מממפיצי החסידות בגליציה. ממנו יצאה שושלת סטרליסק, האדמו"ר רבי אורי מסטרליסק – "השרף" (1757–1826) .
בשפה מצרית קדומה מופיע השם שֶרֶף seref ומשמעותה: בעירה, כעס, אש. בקבר בני חסן במצרים נתגלה פסל שזוהה כ"גריפין", ועליו חקוקה המילה "שרף" בכתב דמוטי. בהסתמך על חיצוניותו, היו חוקרים שהציעו לזהות אותו הגריפין עם היצור המתואר בספר ישעיהו (ראו לעיל) ושתפקידו היה – שמירת מקדש. משום ששמו נתפס כמקודש עבור מתרגם השבעים, והוולגטה – לא תרגם זה את המילה שרף-שרפים, אלא נכתבה היא בתעתיק המקורי, כפי שנהגו בתרגום המילה "כרובים". משום הדמיון בשמות, מעטים מהחוקרים אף הציעו לזהותו עם האל היווני סרפיס שמנתון היה מכוהניו ומפיציו הידועים .
שרפים קיימים גם בהיררכיית המלאכים של הנצרות.
ראו גם

מלאך
כרוב (תנ"ך)
לקריאה נוספת

יאיר זקוביץ ואביגדור שנאן, לא כך כתוב בתנ"ך, הוצאת ידיעות אחרונות – ספרי חמד, 2004, עמ' 29–34